text: Um alt gongur sum ætlað, verður nýggi MR-skannarin hjá Klaksvíkar Sjúkrahúsi bílagdur áðrenn ársskiftið. Men fyrsti sjúklingurin verður ikki skannaður fyrr enn í næsta ár
text: #000002
text: Tað upplýsir Margit Stórá, landsstýriskvinna í heilsumálum, fyri Elsebeth Mercedis Gunnleygsdóttur, sum vildi vita, hvør støðan er við skannaranum, og nær hann væntandi verður tikin í nýtslu.
text: #000003
text: Margit Stórá sigur, at málið verður lagt fyri løgtingið í næstum sum útreiðsluneutral umbøn um eykajáttan, og at høli eru funnin til vega á Klaksvíkar Sjúkrahúsi, ið egna seg til at húsa skannaranum.
text: #000004
text: Nakrar umbyggingar skulu kortini gerast, áðrenn skannarin kann fáast inn á sjúkrahúsið, og hesar umbyggingarnar eru klárar at bjóða út.
text: #000005
text: Landsstýriskvinnan sigur eisini, at tá hon hevur fingið játtandi svar frá løgtinginum, kann hon geva sjúkrahúsinum boð um, at klárt er at bíleggja skannaran.
text: #000006
text: Veitingartíðin er kortini 14 til 17 vikur, og tað tekur um seks vikur at seta skannaran upp. Harumframt sigur Sjúkrahúsverkið, at innkoyringin av skannaranum tekur væntandi fýra vikur.
text: #000007